Na podlagi četrtega odstavka 105. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) ministrica za izobraževanje, znanost in šport izdaja


PRAVILNIK 
o spremembi Pravilnika o izboru in sofinanciranju programov nadaljnjega izobraževanja in usposabljanja strokovnih delavcev v vzgoji in izobraževanju
1. člen

V Pravilniku o izboru in sofinanciranju programov nadaljnjega izobraževanja in usposabljanja strokovnih delavcev v vzgoji in izobraževanju (Uradni list RS, št. 33/17) se v 8. členu v prvem odstavku, prva alineja spremeni tako, da se glasi: »- da ima prijavitelj v aktu o ustanovitvi vpisano dejavnost izobraževanja,«.

2. člen

16. člen se spremeni tako, da se glasi »Evalvacijski vprašalnik, s katerim se vrednoti program in izvajalca programa nadaljnjega izobraževanja in usposabljanja ministrstvo objavi v katalogu.«

3. člen

(1) Priloga 1 se črta.
(2) Priloga 2 postane priloga 1, ki je kot priloga 1 sestavni del tega pravilnika.
(3) Priloga 3 postane priloga 2, ki je kot priloga 2 sestavni del tega pravilnika.
(4) Priloga 4 postane priloga 3, ki je kot priloga 3 sestavni del tega pravilnika.

4. člen

Ta pravilnik začne veljati naslednji dan po objavi v Uradnem listu Republike Slovenije.

